CELEX: 32002D0274
Language: hu
Date: 2002-03-25 00:00:00
Title: A Tanács határozata (2002. március 25.) az AKCS–EK partnerségi megállapodás 96. és 97. cikke alapján Libériával folytatott tárgyalások lezárásáról

11/41. kötet          HU                             Az Európai Unió Hivatalos Lapja                                                      63
32002D0274
L 96/23                                      AZ EURÓPAI KÖZÖSSÉGEK HIVATALOS LAPJA                                                2002.4.13.
                                                      A TANÁCS HATÁROZATA
                                                            (2002. március 25.)
             az AKCS–EK partnerségi megállapodás 96. és 97. cikke alapján Libériával folytatott tárgyalások lezárásáról
                                                               (2002/274/EK)
AZ EURÓPAI UNIÓ TANÁCSA                                                        kötelezettségvállalás teljesítése és a helyzet tartós fenntar-
                                                                               tása érdekében,
tekintettel az Európai Közösséget létrehozó szerződésre, és külö-
nösen annak 300. cikke (2) bekezdésének második albekezdésére,
                                                                        A KÖVETKEZŐKÉPPEN HATÁROZOTT:
tekintettel a tagállamok kormányainak képviselői által
2000. szeptember 18-án hozott határozattal ideiglenesen alkal-                                         1. cikk
mazott, az AKCS–EK partnerségi megállapodás végrehajtása során
hozandó intézkedésekről és követendő eljárásokról szóló belső           Az AKCS–EK partnerségi megállapodás 96. és 97. cikke alapján
megállapodásra (1), és különösen annak 3. cikkére,                      Libériával folytatott tárgyalások lezárulnak.
tekintettel a Bizottság javaslatára,                                                                   2. cikk
                                                                        A mellékelt levéltervezetben felsorolt intézkedéseket az AKCS–EK
mivel:                                                                  partnerségi megállapodás 96. cikke (2) bekezdésének c) pontja és
                                                                        a 97. cikkének (3) bekezdése értelmében megfelelőnek minősülő
(1)    Libéria kormánya számos alkalommal nem tett eleget az            intézkedésként a Tanács elfogadja. Ezen intézkedések két évvel azt
       AKCS–EK partnerségi megállapodás 9. cikkében említett            követően járnak le, hogy a Tanács e határozatot elfogadta.
       lényeges elemekkel összhangban álló kötelezettségeinek.
       Megsértette továbbá a helyes kormányzás követelményeit
       is, tekintettel arra, hogy súlyos korrupciós esetekre derült                                    3. cikk
       fény.                                                            Ez a határozat az elfogadásának napján lép hatályba.
(2)    2001. november 9-én az AKCS–EK partnerségi megállapo-
       dás 96. és 97. cikke alapján konzultációkat folytattak Libé-                                    4. cikk
       riával, amely során a libériai hatóságok kifejtették állás-      Ezt a határozatot az Európai Közösségek Hivatalos Lapjában ki kell
       pontjukat és konkrét kötelezettségvállalásokat tettek,           hirdetni.
       különös tekintettel az emberi jogi helyzetre, a demokrati-
       kus elvekre, a jogállamiságra és a helyes kormányzásra
       vonatkozóan.                                                     Kelt Brüsszelben, 2002. március 25-én.
                                                                                                           a Tanács részéről
(3)    Az utóbbi időben már több pozitív lépésre is sor került e
       kötelezettségek teljesítése érdekében. Mindazonáltal                                                    az elnök
       további lényeges intézkedések szükségesek valamennyi                                          A. M. BIRULÉS Y BERTRÁN
(1) HL L 317., 2000.12.15., 376. o.
 ---pagebreak--- 64     HU                                    Az Európai Unió Hivatalos Lapja                                                 11/41. kötet
                                                          MELLÉKLET
                                  LEVÉLTERVEZET A KÜLÜGYMINISZTER RÉSZÉRE
                                                                                                                 Brüsszel, …
   Őexcellenciája Monie CAPTAN úr
   külügyminiszter
   Libéria
   Tisztelt Miniszter Úr!
   Az Európai Unió rendkívüli jelentőséget tulajdonít az AKCS–EK partnerségi megállapodás 9. cikke előírásainak.
   Kapcsolataink alapját – a partnerségi megállapodás lényeges elemeiként – az emberi jogok tiszteletben tartása, a
   demokratikus intézményrendszer és a jogállamiság, valamint további alapvető elemként a helyes kormányzás képezi.
   Ezért az Európai Uniót aggodalommal töltik el a polgárháború vége óta az emberi jogok megsértéséről, valamint a
   biztonsági erőknek a polgári lakossággal szembeni nyilvánvaló büntetlenségéről érkező jelentések. Mély aggodalmat
   keltenek továbbá a véleménynyilvánítás szabadságának korlátozásáról érkező beszámolók, valamint a politikai
   ellenzéki tevékenység hiánya az országban, különös tekintettel a 2003. évi választásokat megelőző időszakra. Az
   Európai Uniót erősen nyugtalanítja továbbá az állami számviteli rendszer átláthatóságának hiánya és a súlyos
   korrupció veszélye, különösen a természeti erőforrásokkal való gazdálkodás és a monopóliumok kiaknázása területén.
   Továbbá, az emberi jogok súlyos megsértésével vádolt Sierra Leone-i uni révolutionnaire front (RUF) részére Libéria
   által nyújtott segítség arra késztette az Európai Uniót, hogy támogassa az Egyesült Nemzetek Biztonsági Tanácsának
   2001. márciusi határozatával bevezetett büntető szankciókat.
   Ezért az Európai Unió Tanácsa 2001. július 23-án úgy határozott, hogy az AKCS–EK partnerségi megállapodás 96.
   és 97. cikke alapján konzultációt kezdeményez a libériai kormánnyal a helyzet részletes értékelése és orvoslása
   céljából.
   A tárgyalások nyitóértekezletére 2001. november 9-én Brüsszelben került sor. Számos kulcsfontosságú témakört
   vetettek fel; a libériai kormány kifejtette álláspontját, és kötelezettségek sorát vállalta, az alábbiak szerint:
   –   módszeres vizsgálat indítása a megfelelő jogi úton minden olyan esetben, amikor komoly és igazolt jelentés
       érkezik a fegyveres erők tagjai által a polgári lakossággal szemben alkalmazott súlyos erőszakról, beleértve a Lofa
       megyei háborús övezetet is,
   –   a folyamatban lévő emberi jogi képzési program kiterjesztése a biztonsági erők valamennyi tagjára,
   –   a vonatkozó jogszabályok felülvizsgálata a civil társadalom képviseletével megvalósuló hiteles és független emberi
       jogi bizottság létrehozása érdekében,
   –   a vonatkozó jogszabályok felülvizsgálata a civil társadalom képviseletével megvalósuló hiteles és független
       nemzeti egyeztető bizottság létrehozása érdekében,
   –   a főbb ellenzéki vezetők visszatérésének további támogatása, különösen az ellenük felhozott vádak
       visszavonásával; személyi védelmük biztosítása,
   –   a nem kormányzati szervezeteket és az újságírókat a kormány elleni megnyilatkozásaik miatt ért zaklatások
       beszüntetése és a kormány erre vonatkozó nyilvános kötelezettségvállalása,
   –   a rövidhullámú rádióadók működésének engedélyezésére vonatkozó eljárás egyszerűsítése és lerövidítése; a
       vonatkozó jogszabályok felülvizsgálata módosításuk céljából, és – kérésükre – a Radio Veritas és a Star Radio
       esetének felülvizsgálata,
   –   a vonatkozó jogszabályok felülvizsgálata hiteles és független választási bizottság létrehozása céljából, a főbb
       politikai partnerekkel folytatott szoros konzultációt követően,
   –   a közigazgatási határozatok bírósági felülvizsgálatát végző testület ismételt életre hívása azzal a céllal, hogy
       tanácsokkal és független ajánlásokkal lássa el kormányt,
   –   a köztisztviselők megfelelő díjazása és működési kiadásaik fedezése, különös tekintettel az igazságszolgáltatás
       működésére,
   –   valamennyi közüzemi és 50 % feletti állami tulajdonrészből származó bevétel – az erdészeti ágazatot is beleértve
       – átlátható elszámolása,
   –   a tüzelőanyag- és a rizságazat további liberalizációja a verseny és az átláthatóság biztosítása érdekében,
   –   az ENSZ Libériának a Sierra Leone-i konfliktusba való beavatkozásával kapcsolatos felszólításában foglaltak
       betartása, különös tekintettel a RUF-fal fenntartott valamennyi kapcsolat megszakítására.
 ---pagebreak--- 11/41. kötet     HU                                     Az Európai Unió Hivatalos Lapja                                                 65
             Megállapodás született továbbá a libériai hatóságokkal a konzultációs értekezleten felvetett különböző témákban a
             tárgyalások lezárása céljából folytatandó intenzív párbeszédről is. E folyamat most zárult le. A tárgyalások
             középpontjában azon intézkedések álltak, amelyek végrehajtását maga a kormány javasolta a kötelezettségvállalások
             teljesítése érdekében.
             A libériai hatóságok jelezték készségüket arra, hogy lépéseket tegyenek az Európai Unió által felvetett különböző
             témákban. Különösen üdvözöljük az alábbiakat:
             –    az utóbbi időszakban a biztonsági erők több tagjának jogi vizsgálat alá vonása az emberi jogok megsértésével
                  kapcsolatos ügyekben,
             –    az emberi jogi képzési programnak a biztonsági erők valamennyi tagjára való kiterjesztésének terve,
             –    a meglévő emberi jogi és egyeztető bizottságok felülvizsgálatának folyamatba helyezése; az egyeztetést illetően
                  nemzeti fórum összehívásának bejelentése 2002. júliusára, amelyre valamennyi ellenzéki vezető hivatalos,
             –    Taylor elnök nyilvános felhívása az ellenzéki vezetőkhöz, hogy térjenek vissza Libériába, biztosítva őket személyes
                  védelmükről,
             –    a választási bizottságok tervezett megerősítése és kibővítése,
             –    döntés a Radio Veritas rövidhullámú rádiós műsorszórási engedélyének visszaadásáról, valamint a Star Radio
                  ismételt működésének elbírálásáról; rövidhullámú rádiós műsorszóró berendezéseknek az ellenzéki vezetők
                  rendelkezésére bocsátása a választási kampányidőszak során,
             –    a közigazgatási határozatok bírósági felülvizsgálatát végző testület („Igazságügyi Reform Bizottság”) ismételt életre
                  hívása,
             –    az erdészeti ágazatból és a hajólajstrom vezetéséből eredő pénzügyi bevételek nyilvános kezelésének javítása
                  érdekében tervezett intézkedések,
             –    a rizságazat további liberalizációja a fő importőr által betöltött meghatározó szerep csökkenésével párhuzamosan,
             –    az 50 % feletti állami tulajdonrésszel rendelkező szervezetek és a kormány pénzügyi intézményeinek külső
                  könyvszakértői vizsgálatára vonatkozó elv elfogadása.
             Általánosabb megfogalmazásban a kormány kifejezte készségét Libéria valamennyi állampolgára és lakosa alapvető
             jogainak tiszteletben tartására.
             Az eddigi kötelezettségvállalások ellenére azonban a következő pontokban felsoroltak továbbra is aggodalomra adnak
             okot:
             –    az emberi jogi helyzetet tovább kell javítani,
             –    még nem áll rendelkezésre kellő biztosíték arra nézve, hogy valamennyi jelölt egyenlő bánásmódban részesül a
                  2003. évi választások során,
             –    nem biztosított a közpénzekkel való gazdálkodás átláthatósága, különösen a tüzelőanyagokból, a fűrészáruból és
                  a rizságazatból származó pénzügyi forrásokat illetően.
             Az Európai Unió felszólítja továbbá a libériai hatóságokat, hogy folytassák erőfeszítéseiket a Sierra Leone-i RUF-fal
             kapcsolatos viszonyukat illető ENSZ-felszólításban foglaltak betartására.
             A fentiekre tekintettel az Európai Közösség és tagállamai úgy határoztak, hogy az AKCS–EK partnerségi megállapodás
             96. és 97. cikke értelmében folytatott tárgyalásokat lezárják. Feltételezve, hogy az emberi jogok tisztelete, a
             demokrácia, a jogállamiság és a helyes kormányzás elveinek betartására tett kötelezettségvállalások teljesítése
             érdekében jelentős lépések történnek, határozat született a politikai párbeszéd, a közvetlen támogatási intézkedések
             és a választásra való felkészülés folytatásáról. Az Európai Unió az elért haladással párhuzamosan, annak függvényében,
             készen áll az együttműködés fokozatos bővítésére.
             Az Európai Unió különösen felszólítja a libériai kormányt, hogy kölcsönösen egyeztetett munkaterv alapján tegye meg
             a közeljövőben az alábbi intézkedéseket:
             –    hatékony bíróság független működésének biztosítása,
             –    külső, független könyvszakértői vizsgálat végzésének biztosítása a kormányzat pénzügyi intézményeinél és az
                  50 % feletti állami tulajdonrésszel rendelkező szervezeteknél,
             –    az ellenzéki vezetők személyes biztonságának és szabad mozgásának tényleges biztosítása Libériában,
             –    független és jól működő emberi jogi bizottság létrehozása,
             –    a biztonsági erők valamennyi tagjára kiterjedő emberi jogi képzési program megvalósítása,
             –    független és hiteles egyeztető bizottság létrehozása az egyeztető fórum (2002. július) megszervezése és felügyelete
                  céljából,
             –    a rövidhullámú rádiós műsorszóráshoz történő csatlakozás kiszélesítésére hozott határozatok végrehajtása,
             –    független és hiteles választási bizottság létrehozása,
             –    a tüzelőanyag-behozatal monopóliumának megszüntetése.
 ---pagebreak--- 66    HU                                    Az Európai Unió Hivatalos Lapja                                               11/41. kötet
   Az Európai Unió elvárása szerint e lépések egy olyan általános irányvonal részét kell, hogy képezzék Libériában, amely
   az emberi jogi helyzet, a demokrácia, a jogállamiság és a helyes kormányzás fejlődéséhez vezet, beleértve a
   következőket:
   –   az emberi jogi helyzet javulása és a büntetlenség elleni hatékony harc,
   –   a sajtószabadság folyamatos támogatása és biztosítása,
   –   a nemzetközi normáknak megfelelő szabad és tisztességes választások tartása 2003-ban, amelyen valamennyi
       ellenzéki vezető a jelenleg hatalmon lévő párt jelöltjével egyenlő feltételekkel vehet részt,
   –   az állami koncessziók és engedélyek kiadásának, valamint az azokból származó bevételeknek a fokozott
       átláthatósága.
   Az Európai Unió elvárja továbbá, hogy Libériáról hamarosan megállapítható legyen, hogy teljesítette az ENSZ
   Biztonsági Tanácsának a Sierra Leone-i helyzettel kapcsolatos felszólításában foglaltakat.
   Az általa nyújtott támogatás megvalósítását illetően a Közösség a 96. cikk (2) bekezdésének c) pontja és a 97. cikk
   (3) bekezdése értelmében az alábbi intézkedéseket határozta el:
   –   az események rendszeres figyelemmel követése érdekében szoros politikai párbeszéd folytatása az Európai Unió
       Elnöksége és az Európai Bizottság bevonásával, és félévente politikai felülvizsgálat végrehajtása,
   –   az AKCS–EK partnerségi megállapodás 72. cikke alapján finanszírozott, jelenleg 25 millió EUR összértékű
       projektek megvalósításának folytatása, amelyek célja a lakóhelyüket elhagyni kényszerült személyek
       szükségleteinek fedezése,
   –   a regionális projektekhez való hozzájárulást, a humanitárius természetű intézkedéseket, a kereskedelmi
       együttműködést, és a kereskedelmi vámkedvezményeket nem érintik a szóban forgó intézkedések,
   –   intézményi támogatás biztosításának lehetősége a konzultációk során vállalt kötelezettségek teljesítéséhez
       szükséges intézkedések végrehajtása érdekében,
   –   a 8. EFA nemzeti indikatív program (NIP) kidolgozása; a program két részből áll: az első az intézmények
       felépítésére és a lakosság közvetlen támogatására, a második pedig strukturáltabb támogatásra szolgál. Aláírása
       és az első részprogram megvalósítása a hatékony demokratikus struktúrák helyreállításában és a közpénzekkel
       való gazdálkodás nyilvánosságának javításában ténylegesen elért haladás függvényében történik. A második
       részprogram a 2003. évi szabad és tisztességes választásoktól, továbbá a politikai helyzet és a helyes kormányzás
       tekintetében elért fejlődéstől függ,
   –   a választási előkészületek támogatása a szabad és tisztességes választásokra vonatkozó általános feltételek
       betartásának függvénye,
   –   a 9. EFA kiutalásának bejelentésére a szabad és tisztességes választásokat követően kerül sor,
   –   a Bizottság mindaddig folytatja az engedélyezésre jogosult nemzeti tisztviselő feladatkörének ellátását az utóbbi
       fél nevében, amíg a 8. EFA NIP második része meg nem valósul.
   Az Európai Unió folyamatosan szoros figyelemmel kíséri a libériai helyzet alakulását. Az AKCS–EK partnerségi
   megállapodás 8. cikke alapján javasoljuk az intenzív politikai párbeszéd folytatását.
   Őszinte tisztelettel:
                 a Bizottság részéről                                                a Tanács részéről
                         …                                                                  …